stanford-oval/wikipedia huggingface dataset:
כרמלו אנתוני
קריירת ה-NBA > אוקלהומה סיטי

ב-25 בספטמבר 2017 חתם אנתוני באוקלהומה סיטי ת'אנדר, הוא השתתף בטרייד ששלח את אנס קאנטר ודאג מקדרמוט לניקס. בעונתו הראשונה והיחידה במועדון העמיד אנתוני ממוצעים של 16.2 נקודות, 5.3 ריבאונדים ו-1.3 אסיסטים למשחק ב-32.1 דקות. ב-25 ביולי 2018, הועבר אנתוני בטרייד לאטלנטה הוקס בנוסף לבחירת דראפט ראשונה ב-2022, בתמורה לדניס שרודר ומייק מוסקלה. כצפוי ההוקס התירו את חוזהו של אנתוני, והוא נהפך לשחקן חופשי.
קריירת ה-NBA > יוסטון רוקטס

ב-13 באוגוסט 2018 חתם אנתוני לעונה ביוסטון רוקטס בשכר מינימום העומד על 2.4 מיליון דולר. הוא שיחק בשמונה משחקים בלבד בטרם שוחרר מהקבוצה.
קריירת ה-NBA > פורטלנד טרייל בלייזרס

בנובמבר 2019 חתם על חוזה בלתי-מובטח בפורטלנד טרייל בלייזרס, בין היתר בשל פציעה של שחקן הקבוצה זאק קולינס. ב-6 בדצמבר האריכה הקבוצה את החוזה עמו עד סוף העונה. לקראת עונת 2020/2021 חתם על הארכת חוזה בפורטלנד.
קריירת ה-NBA > לוס אנג'לס לייקרס

ב-3 באוגוסט 2021 חתם אנתוני על חוזה לעונה אחת בלוס אנג'לס לייקרס.
במאי 2023, אחרי שלא שיחק במשך עונה שלמה הודיע רשמית על פרישה.
הנבחרת הלאומית

לאחר עונת הרוקי המוצלחת, נבחר אנתוני לייצג את נבחרת ארצות הברית במסגרת אולימפיאדת אתונה. במסגרת המשחקים האולימפיים, בהם זכתה נבחרתו במדליית הארד, שותף אנתוני בשבעה משמונת משחקי נבחרתו בהם תרם 2.4 נקודות ו-1.6 אסיסטים למשחק. לקראת אליפות העולם בכדורסל שנערכה ביפן בשנת 2006 נבחר אנתוני לשמש כקפטן של נבחרתו, במשותף עם לברון ג'יימס ודוויין וייד. במשחק מול נבחרת איטליה קבע אנתוני את שיא הקליעה האמריקאי באליפויות העולם כאשר קלע 35 נקודות, ועזר לנבחרתו לזכות במדליית הארד.
אנתוני היה חלק גם מסגל הנבחרת האמריקנית לקראת אליפות אמריקה בכדורסל שהתקיימה בארצות הברית בשנת 2007. הוא תרם 21.2 נקודות למשחק והיה בורג מרכזי בהרכב שניצח בכל עשרת המשחקים בטורניר וזכה במדליית הזהב. אנתוני נטל חלק גם במשחקי הנבחרת באולימפיאדת בייג'ינג אשר זכתה במדליית הזהב. בגמר אולימפיאדת ריו דה ז'ניירו (2016) ניצחה ארצות הברית את סרביה וזכתה במדליית הזהב. לאחר הניצחון, החליט אנתוני לפרוש ממשחקי הנבחרת. עם פרישתו היה השחקן עם הדקות, הנקודות והריבאונדים הרבים ביותר בתולדות נבחרת ארצות הברית בכדורסל.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2003/2004 | דנוור | 82 | 82 | 36.5 | 0.426 | 0.322 | 0.777 | 6.1 | 2.8 | 1.2 | 0.5 | 21.0 |
| 2004/2005 | דנוור | 75 | 75 | 34.8 | 0.431 | 0.266 | 0.796 | 5.7 | 2.6 | 0.9 | 0.4 | 20.8 |
| 2005/2006 | דנוור | 80 | 80 | 36.8 | 0.481 | 0.243 | 0.808 | 4.9 | 2.7 | 1.1 | 0.5 | 26.5 |
| 2006/2007 | דנוור | 65 | 65 | 38.2 | 0.476 | 0.268 | 0.808 | 6.0 | 3.8 | 1.2 | 0.4 | 28.9 |
| 2007/2008 | דנוור | 77 | 77 | 36.4 | 0.492 | 0.354 | 0.786 | 7.4 | 3.4 | 1.3 | 0.5 | 25.7 |
| 2008/2009 | דנוור | 66 | 66 | 34.5 | 0.443 | 0.371 | 0.793 | 6.8 | 3.4 | 1.1 | 0.4 | 22.8 |
| 2009/2010 | דנוור | 69 | 69 | 38.2 | 0.458 | 0.316 | 0.830 | 6.6 | 3.2 | 1.3 | 0.4 | 28.2 |
| 2010/2011 | דנוור | 50 | 50 | 35.5 | 0.452 | 0.333 | 0.823 | 7.6 | 2.8 | 0.9 | 0.6 | 25.2 |
| 2010/2011 | ניו יורק | 27 | 27 | 36.2 | 0.461 | 0.424 | 0.872 | 6.7 | 3.0 | 0.9 | 0.6 | 26.3 |
| 2011/2012 | ניו יורק | 55 | 55 | 34.1 | 0.430 | 0.335 | 0.804 | 6.3 | 3.6 | 1.1 | 0.4 | 22.6 |
| 2012/2013 | ניו יורק | 67 | 67 | 37.0 | 0.449 | 0.379 | 0.830 | 6.9 | 2.6 | 0.8 | 0.5 | 28.7 |
| 2013/2014 | ניו יורק | 77 | 77 | 38.7 | 0.452 | 0.402 | 0.848 | 8.1 | 3.1 | 1.2 | 0.7 | 27.4 |
| 2014/2015 | ניו יורק | 40 | 40 | 35.7 | 0.444 | 0.341 | 0.797 | 6.6 | 3.1 | 1.0 | 0.4 | 24.2 |
| 2015/2016 | ניו יורק | 72 | 72 | 35.1 | 0.434 | 0.339 | 0.829 | 7.7 | 4.2 | 0.9 | 0.5 | 21.8 |
| 2016/2017 | ניו יורק | 74 | 74 | 34.3 | 0.433 | 0.360 | 0.833 | 5.9 | 2.9 | 0.8 | 0.4 | 22.4 |
| 2017/2018 | אוקלהומה סיטי | 78 | 78 | 32.1 | 0.404 | 0.357 | 0.767 | 5.8 | 1.3 | 0.6 | 0.6 | 16.2 |
| 2018/2019 | יוסטון | 10 | 2 | 29.4 | 0.405 | 0.328 | 0.682 | 5.4 | 0.5 | 0.4 | 0.7 | 13.4 |
| 2019/2020 | פורטלנד | 58 | 58 | 32.8 | 0.430 | 0.385 | 0.845 | 6.3 | 1.5 | 0.8 | 0.5 | 15.4 |
| 2020/2021 | פורטלנד | 69 | 3 | 24.5 | 0.421 | 0.409 | 0.890 | 3.1 | 1.5 | 0.7 | 0.6 | 13.4 |
| 2021/2022 | לוס אנג'לס לייקרס | 69 | 3 | 26.0 | 0.441 | 0.375 | 0.830 | 4.2 | 1.0 | 0 .7 | 0.8 | 13.3 |
| קריירה |  | 1,260 | 1,120 | 34.5 | 0.447 | 0.355 | 0.814 | 6.2 | 2.7 | 1.0 | 0.5 | 22.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004 | דנוור | 4 | 4 | 35.8 | 0.328 | 0.182 | 0.800 | 8.3 | 2.8 | 1.2 | 0.0 | 15.0 |
| 2005 | דנוור | 5 | 5 | 36.0 | 0.422 | 0.000 | 0.813 | 5.4 | 2.0 | 0.6 | 0.2 | 19.2 |
| 2006 | דנוור | 5 | 5 | 38.6 | 0.333 | 0.000 | 0.750 | 6.6 | 2.8 | 0.8 | 0.2 | 21.0 |
| 2007 | דנוור | 5 | 5 | 42.0 | 0.480 | 0.500 | 0.795 | 8.6 | 1.2 | 1.0 | 0.0 | 26.8 |
| 2008 | דנוור | 4 | 4 | 36.5 | 0.364 | 0.250 | 0.828 | 9.5 | 2.0 | 0.5 | 0.2 | 22.5 |
| 2009 | דנוור | 16 | 16 | 38.3 | 0.453 | 0.364 | 0.826 | 5.8 | 4.1 | 1.8 | 0.6 | 27.2 |
| 2010 | דנוור | 6 | 6 | 42.3 | 0.464 | 0.316 | 0.877 | 8.5 | 3.3 | 2.0 | 0.5 | 30.7 |
| 2011 | ניו יורק | 4 | 4 | 39.0 | 0.375 | 0.346 | 0.853 | 10.3 | 4.8 | 1.2 | 0.8 | 26.0 |
| 2012 | ניו יורק | 5 | 5 | 40.8 | 0.419 | 0.222 | 0.756 | 8.2 | 2.2 | 1.2 | 0.2 | 27.8 |
| 2013 | ניו יורק | 12 | 12 | 40.1 | 0.406 | 0.298 | 0.885 | 6.6 | 1.6 | 1.1 | 0.2 | 28.8 |
| 2018 | אוקלהומה סיטי | 6 | 6 | 32.3 | 0.375 | 0.214 | 0.733 | 5.7 | 0.3 | 1.7 | 0.7 | 11.8 |
| 2020 | פורטלנד | 5 | 5 | 35.2 | 0.412 | 0.421 | 0.857 | 5.0 | 2.0 | 1.0 | 0.4 | 15.2 |
| 2021 | פורטלנד | 6 | 0 | 23.8 | 0.417 | 0.378 | 0.909 | 3.2 | 1.5 | 0.3 | 0.2 | 12.3 |
| קריירה |  | 83 | 77 | 37.3 | 0.414 | 0.324 | 0.826 | 6.7 | 2.5 | 1.2 | 0.3 | 23.1 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
תארים > קבוצתיים

מדליית זהב אולימפית עם נבחרת ארצות הברית: 2008

מדליית זהב אולימפית עם נבחרת ארצות הברית: 2012

מדליית ארד אולימפית עם נבחרת ארצות הברית: 2004

מדליית ארד באליפות העולם עם נבחרת ארצות הברית: 2006

מדליית זהב באליפות אמריקה עם נבחרת ארצות הברית: 2007
תארים > אישיים

חמישיית העונה ב-NBA:
החמישייה השנייה:2010, 2013
החמישייה השלישית: 2006, 2007, 2009, 2012
בחירה למשחק האולסטאר של ה-NBA:‏ 2007, 2008, 2010–2017
חמישיית הרוקיז ב-NBA:
החמישייה הראשונה: 2004
חמישיית הטורניר באליפות העולם: 2006
השחקן המצטיין בטורניר אליפות המכללות: 2003
2001 (אלבום)

"2001" הוא אלבום האולפן השני של מפיק ההיפ הופ והראפר ד"ר דרה. האלבום יצא לאור ב-16 בנובמבר 1999 בחברת ההקלטות של דרה, אפטרמת' אנטרטיינמנט. האלבום הופק על ידי ד"ר דרה, מל מאן,  לורד פינס וסקוט סטורץ'. האלבום הוקלט ב-98–99 האלבום כולל הופעות אורח של ראפרים כמו סנופ דוג, אקזיביט, אמינם ועוד.
ב-21 בנובמבר 2000 האלבום קיבל 6 פעמים אלבום פלטינה. ההכנסות מהאלבום נאמדו ב-6 מיליון דולר רק בארצות הברית. למרות הביקורות השליליות האלבום הביא בחזרה את ה-West Coast Hip Hop אחרי שנים של אלמוניות.
סינגלים

הסינגל הראשון מהאלבום הוא Stil D.R.E בשיתוף עם סנופ דוג.
הסינגל השני מהאלבום הוא Forgot About Dre בשיתוף עם אמינם שזיכה את ד"ר דרה בפרס גראמי.
הסינגל השלישי והאחרון מהאלבום הוא The Next Episode בשיתוף עם סנופ דוג, נייט דוג וקורופט.
דירוגים

| ארגון | דירוג | מיקום | מקור |
| --- | --- | --- | --- |
| בילבורד | 100 אלבומי הראפ הגדולים בכל הזמנים: רשימת צוות | 22 |  |
רשימת רצועות

| מס' | שם | משך |
| --- | --- | --- |
| 1. | Lolo (Intro) (בהשתתפות Xzibit ו-Tray Dee)   | 0:41 |
| 2. | The Watcher  | 3:26 |
| 3. | Fuck You (בהשתתפות Devin The Dude וסנופ דוג)   | 3:25 |
| 4. | Still D.R.E. (בהשתתפות סנופ דוג)   | 4:30 |
| 5. | Big Ego's (בהשתתפות Hittman)   | 3:58 |
| 6. | Xxplosive (בהשתתפות Hittman, Six-Two, Nate Dogg ו-Kurupt)   | 3:35 |
| 7. | What's the Difference (בהשתתפות אמינם ו-Xzibit)   | 4:04 |
| 8. | Bar One (בהשתתפות Traci Nelson, Ms. Roq ו-Eddie Griffin)   | 0:50 |
| 9. | Light Speed (בהשתתפות Hittman)   | 2:40 |
| 10. | Forgot About Dre (בהשתתפות אמינם)   | 3:42 |
| 11. | The Next Episode (בהשתתפות סנופ דוג)   | 2:41 |
| 12. | Let's Get High (בהשתתפות Hittman, Ms. Roq ו-Kurupt)   | 2:27 |
| 13. | Bitch N****z (בהשתתפות Hittman, Six-Two וסנופ דוג)   | 4:13 |
| 14. | The Car Bomb (בהשתתפות Mel-Man ו-Charis Henry)   | 1:00 |
| 15. | Murder Ink (בהשתתפות Hittman ו-Ms. Roq)   | 2:28 |
| 16. | Ed-Ucation (בהשתתפות Hittman, Ms. Roq ו-Eddie Griffin)   | 1:32 |
| 17. | Some L.A. Niggaz (בהשתתפות Hittman, Ms. Roq, Knoc-Turn'al, Time Bomb, Koka Kambon, Defari, MC Ren ו-Xzibit)   | 4:25 |
| 18. | Pause 4 Porno (בהשתתפות Jake Steed)   | 1:32 |
| 19. | Housewife (בהשתתפות Hittman ו-Kurupt)   | 4:02 |
| 20. | Ackrite (בהשתתפות Hittman)   | 3:39 |
| 21. | Bang Bang (בהשתתפות Hittman ו-Knoc-Turn'al)   | 3:42 |
| 22. | The Message (בהשתתפות Mary J. Blige ו-Rell)   | 5:04 |
| 23. | Outro  | 0:25 |
| משך כולל: | משך כולל: | 68:01 |
מיקומי שיא

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 98 |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | זהב | 35,000 |
| בלגיה (BEA) | זהב | 25,000 |
| קנדה (Music Canada) | פלטינה ×5 | 500,000 |
| דנמרק (IFPI Denmark) | פלטינה | 50,000 |
| צרפת (SNEP) | זהב | 100,000 |
| גרמניה (BVMI) | זהב | 150,000 |
| איטליה (FIMI) | זהב | 25,000 |
| הולנד (NVPI) | זהב | 50,000 |
| ניו זילנד (RMNZ) | פלטינה ×2 | 30,000 |
| שווייץ (IFPI Switzerland) | זהב | 20,000 |
| הממלכה המאוחדת (BPI) | פלטינה ×4 | 1,200,000 |
| ארצות הברית (RIAA) | פלטינה ×6 | 7,800,000 |
הערות שוליים

↑  Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024 (באנגלית אמריקאית)
↑  ARIA Top 100 Albums Chart, www.aria.com.au (באנגלית)
| 0 | 1 | 2 |
| --- | --- | --- |
| הקודם: 2000: אר. קלי – R. | פרס המוזיקה של סול טריין לאלבום השנה   2001: ד"ר דרה – Dr. Dre 2001  | הבא: 2002: ג'יי-זי – The Blueprint |
| --- | --- |
בקרת זהויות :  MusicBrainz release group: f28e065d-fd56-3929-b0a4-6aa1b4c78bdb 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
צ'ירפאן

| --- | --- |
סמל צ'ירפאן
גלריית מאנב אשר בעיר צ'ירפאן
גלריית מאנב אשר בעיר צ'ירפאן
 מדינה:  בולגריה בולגריה
 מחוז:  סטארה זאגורה
 ראש העיר:  וסיל דונב
 תאריך ייסוד:  המאה ה-15
 שטח:  73.163 קמ"ר
 גובה:  168 מטרים
 אוכלוסייה:  ‏
  ‑ בעיר:  16,575 (15 במרץ 2024)
 קואורדינטות:  42°12′N 25°20′E﻿ / ﻿42.200°N 25.333°E﻿ / 42.200; 25.333
 אזור זמן:  UTC +2
 http://www.chirpan.bg
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור צ'ירפאן(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור צ'ירפאן(למפת מחוז סטארה זאגורה רגילה) סטארה זאגורה קאזאנלק ראדנבו גלבובו גברובו וליקו טרנובו סליבן ימ. חאסקובו פלובדיב לובץ'צ'ירפאן(למפת מחוז סטארה זאגורה מוגדלת) סטארה זאגורה קאזאנלק ראדנבו גלבובו גברובו וליקו טרנובו סליבן ימ. חאסקובו פלובדיב לובץ'צ'ירפאן  he tabBackground:;tabBorder:#aaa;defaultTab:0;
הלווייתם של האחים אלבלח שנורו למוות על ידי המשטרה הבולגרית ב-18 באוקטובר 1943, בחשד סיוע לפרטיזנים
צ'ירפאן (בבולגרית: Чирпан) היא עיר בדרום מרכז בולגריה, השלישית בגודלה במחוז סטארה זאגורה וממוקמת כ-174 ק"מ מהבירה סופיה, 48 ק"מ מפלובדיב ו-36 ק"מ מבירת המחוז סטארה זאגורה. צ'ירפאן ממוקמת צפונית לנהר המריצה ושורר בה אקלים ממוזג מתון.
היסטוריה

בסמוך לעיר המודרנית מצויים שרידיה של העיר שרמפול מתקופת האימפריה הרומית. עדויות לחידוש ההתיישבות במקום מצויות בתעודות עות'מאניות מהמאה ה-15 המציינות שבמקום שכן כפר בשם צ'אפאנלי שהוקם סביב חאן אשר נבנה עם סורגי עץ המכונים בטורקית עות'מאנית צָ'רָפְּיָה ומניחים שממינוח זה נגזר שם העיר. במהלך שלטון האימפריה העות'מאנית נודע היישוב כמרכז חקלאי אזורי. לאחר המלחמה העות'מאנית-רוסית (1877–1878) נכלל האזור בשטח המחוז העות'מאני האוטונומי רומליה המזרחית ולא צורף לשטח נסיכות בולגריה. ב-6 בספטמבר 1885 הכריז הנסיך אלכסנדר בטנברג על צירופו של מחוז רומליה המזרחית ובכללו העיר צ'ירפאן לשטח הנסיכות. ב-18 באפריל 1928 אירעה רעידת אדמה אשר גרמה נזקים כבדים בעיר. בצ'ירפאן נולד אבדילקרים נאדיר פאשה מושל פלך רומליה של האימפריה העות'מאנית שנודע בדיכויו של מרד אפריל הבולגרי ב-1876 ובהמשך בכישלון הפיקודי של העות'מאנים במלחמה עם צבא האימפריה הרוסית.
כלכלה ודמוגרפיה

עיקר התוצר המקומי הגולמי מגיע מחקלאות ולמעלה ממחצית שטחה של הרשות המקומית מעובד. בעיקר מגדלים חיטה, חמניות, ענבים, כותנה ופירות. בראשית שנות ה-90 הוקם בפאתי העיר מפעל טקסטיל. באזור העיר פועלים מספר יקבים. בצ'ירפאן תחנת רכבת המצויה על קו הרכבות סופיה – בורגס.
הקהילה היהודית

קהילת צ'ירפאן נוסדה במהלך המאה ה-19 ובניה היו ברובם סוחרים זעירים. ב-1880 הוקם בית הכנסת המרכזי. ב-1900 נכללה הקהילה ברשימת 34 הקהילות המאורגנות בנסיכות הבולגרית ומנתה כ-150 נפשות. בפרוץ מלחמת העולם הראשונה גדלה הקהילה לכדי 300 נפשות ולאחר תבוסת בולגריה והמשבר הכלכלי החמור שבא בעקבותיה, החלה ירידה הדרגתית במספר הנפשות.
ב-29 באוגוסט 1920 יוצגה קהילת צ'ירפאן בכנס הקהילות היהודיות המאורגנות בממלכת בולגריה שהתקיים בסופיה, על ידי יצחק אברהם סידי ראש הקהילה.
בשנות ה-20 פעלה בעיר אגודה ציונית עצמאית בשם "סיני" אשר עודדה את בני הקהילה לעלות לארץ ישראל. באפריל 1926 התקיימו בחירות לוועדי הקהילות בבולגריה ובצ'ירפאן ניגשה לבחירות רק רשימה אחת, ציונית מאוחדת ללא מתנגדים. בעיר פעל בית ספר יסודי יהודי בן 4 כיתות וב-1925 למדו בו 15 תלמידים, כאשר הממשלה הבולגרית מימנה שליש מתקציבו ועוד גן ילדים בו למדו ב-1926 15 תלמידים. במהלך שנות ה-20 וה-30 עלו לישראל כ-50 מבני הקהילה, חלקם גורשו ב-ספטמבר 1939 במסגרת המסע לגירוש נתינים זרים שערכה הממשלה הפרו-פאשיסטית.
במהלך מלחמת העולם השנייה מנו בני הקהילה 150 נפשות, מקצתם שנחשדו בסיוע לפרטיזנים נעצרו ושוחררו בסיומה. 2 יהודים מהעיר, האחים אלבלח נורו למוות בידי המשטרה הבולגרית לאחר שנחשדו בסיוע לפרטיזנים, והפרטיזנית קלרה אשכנזי ילידת העיר נפלה בקרבות. מרבית יהודי צ'ירפאן עלו למדינת ישראל במהלך גל העלייה בין 1947 – 1949. ב-28 במאי 1949 בשלהי גל העלייה, ערך הקונסיסטוריון של יהודי בולגריה מפקד ובצ'ירפאן נמנו 32 יהודים. בראשית המאה ה-21 לא התגוררו יהודים בעיר.
לקריאה נוספת

חיים חיימוף, צ'ירפאן בחלומות, כנרת זמורה-ביתן דביר, אור יהודה, 2006.
הערות שוליים

1 2 3  קרן, צבי, פנקס הקהילות-צ'ירפאן, באתר "כולנו בולגרים" אתר הבית של יהדות בולגריה.
↑  חיים קשלס, דורות הראשונים, בתוך אנציקלופדיה של גלויות-יהדות בולגריה, ירושלים, 1967, עמוד 65.
↑  אלברט רומנו, תקנון הקהילות והקונסיסטוריון, בתוך:אנציקלופדיה של גלויות-יהדות בולגריה, ירושלים, 1967, עמוד 439.
↑  אלברט רומנו, תנועות הנוער, בתוך אנציקלופדיה של גלויות-יהדות בולגריה, ירושלים, 1967, עמוד 396.
↑  אלברט רומנו, תקופת המשבר והפילוג 1930-1940, בתוך אנציקלופדיה של גלויות-יהדות בולגריה, ירושלים, 1968, עמודים 588-583.
↑  לוחות סטאטיסטיים-טבלה 1, טבלה 2, טבלה 4, בתוך:אנציקלופדיה של גלויות-יהדות בולגריה, ירושלים, 1967, עמודים 645-650.
↑  חיים קשלס, קורות יהודי בולגריה - כרך ד', מאחורי מסך הברזל, הוצאת דבר, תל אביב, 1969, עמוד 296.
| --- | --- |
בקרת זהויות :  NLI: 987007567314305171  LCCN: n88201675  NKC: ge683942  VIAF: 123263397   WorldCat (עם VIAF): 123263397
מהיקארי

מהיקארי היא דת חדשה שנוסדה ביפן המחצית השנייה של המאה ה-20. פירוש השם "מהיקארי" הוא "אור אמיתי." הוא משולב משתי סימניות קנג'י: "מה" - אמת (真) ו"היקארי"- אור(光). מרכז הדת שוכן במקדש מהיקארי.
היסטוריה

בשנת 1959, קוטמה אוקדה, מייסד הדת, נפל מסוס ושבר את עמוד השדרה. לפי המסורת זו הסיבה זו בעטיה זכה להתגלות האל סוּ, והתבקש על ידו להקים קהילה רוחנית וטהורה אשר תהיה משוחררת מכל אותם הרעלים בהם נגועים בני הגזע האנושי. רעלי החומרנות יובילו את האנושות השטופה בהבלי  העולם הזה אל האבדון.
אמונה

תפקידם של בני הכת חיוני להצלת העולם, וזאת על ידי יצירת גן עדן עלי אדמות. בני האדם יצרו זיהום רוחני וטימאו את הסביבה, עקב היותם שטופי חומרנות והם שכחו את האל ואת שליחותם בעולם. לכן עליהם לטהר את הנשמה ולחזור לרוחניות. הם מתאמנים בהקרנת אור, שכן האור מרפא את חולשות הנשמה והגוף, מטהר מטומאה ומזיהום ומראה לאדם את דרכו הנכונה. מדי חודש מתכנסים המאמינים לתיזמון של אנרגיות חיוביות. 20% מבני יפן עוסקים באופן זה או אחר בדתות החדשות, ובמהיקארי מאמינים כחצי מיליון איש בכל רחבי יפן, דרום אמריקה, אוסטרליה ואירופה.
שקר

פינוקיו
שקר הוא אמירה, טענה או משפט שאינם נכונים – ההפך מהאמת. אמירה יכולה להיות נכונה באופן חלקי בלבד, ואז היא תוגדר כ"חצי אמת" ולפעמים תיחשב כגרועה משקר.
אף על פי שאנשים נוטים לחשוב שהם יכולים לזהות שקרים, בדרך-כלל אין זה נכון. גם להסתמכות הפופולרית על שפת גוף כסימן לשקר אין תמיכה מדעית. החל משלהי המאה התשע עשרה הומצאו מספר מכשירים שיועדו לגלוי שקרים. הידוע שבהם הוא הפוליגרף. עוד מקדמת דנא משתמשים בשבועות ובעינויים כדי לגלות שקרים. בדרך-כלל, השימוש בכלים אלה אינה מבוססת על תשתית מדעית. השימוש בפוליגרף, לדוגמה, שכיח, אך התמיכה המדעית ליעילותו מוטלת בספק.
פסיכולוגיה של השקר

אמירת שקרים היא התנהגות שכיחה בכל החברות האנושיות. שקרים נאמרים ונכתבים במגוון רחב של סיטואציות. שקר הוא אמירה בה למחברה יש כוונה לסלף את האמת כדי להטעות. כאשר אדם משקר, הוא לעיתים מסתכן בתשלום המחיר הנובע מתפיסתו בחברה כ'שקרן', על כן ייתכן וישקר רק כאשר התועלת מהשקר תעלה להערכתו על המחיר שישלם.
מספר מחקרים הראו כי אנשים משקרים לא רק למען טובתם העצמית, אלא גם להיטיב עם שומעי/קוראי השקר. בשקר מסוג זה התועלת הישירה היא עבור האחר, והמחיר האפשרי הוא של המשקר. שקרים אלו נאמרים לרוב כצורת נימוס, והם נפוצים ביותר בין בני משפחה, או כאשר הנושא חשוב מאוד לשומעי/קוראי השקר.
בשנת 2020 קבוצת מחקר ישראלית אמריקאית הראתה בסדרת מחקרים כי אנשים לעיתים משקרים על מנת להיראות יותר אמינים. לדוגמה החוקרים בדקו קבוצת עורכי דין ישראלים. עורכי הדין התבקשו לדמיין סיטואציה בה הם נותנים הערכה עבור לקוח של עבור עבודה מסוימת. בהערכה ניתן ללקוח טווח נורמטיבי של שעות, כאשר התשלום הוא לפי שעת עבודה. התברר כי אם בפועל היה לוקח לעורכי הדין לעבור על העבודה מספר שעות שהוא בטווח העליון של הערכה, חלקם היו אומרים ללקוח כי לקח להם זמן פחות מה משהם עבדו בפועל. לעומת זאת אם היה לוקח להם מספר שעות שהוא בגבול התחתון, חלקם דווקא היו אומרים מספר שעות שהוא מעל למה שלקח להם בפועל. רוב עורכי הדין דיווחו שלא היו משקרים בסיטואציה שכזו.
סוגי שקרים

שקר לבן – שקר שנאמר מטעמי נימוס, או מדרכי שלום ולכן בדרך כלל מתקבל בהבנה יחסית. עם כל זאת, ישנם אנשים שאינם מקבלים שקר לבן בהבנה, ומתייחסים אליו כשקר לכל דבר, מכיוון שהם סבורים שהשקר הלבן מטשטש את המציאות.
הגזמה – תיאור שאינו שקרי לחלוטין אך מפריז יתר על המידה. תיתכן גם הפחתה, כלומר תיאור המפחית מעוצמת הדבר.
השמטה – הצגת סיפור תוך הסתרת פרטים מכוונת במטרה לייצר מצג שווא. על השמטה נאמר "חצי אמת גרועה משקר".
עדות שקר

עדות שקר היא עדות הניתנת בבית משפט ומתבררת ככוללת דברי שקר או הצהרות כוזבות. מתן עדות שקר ביודעין נקבע כעבירה פלילית ברבות ממדינות העולם. הוכחה שעדות היא עדות שקר יכולה להשפיע על מהימנותו של האדם שמסר אותה גם ביחס לדברים אחרים שאמר, וכך להשפיע משמעותית על המשפט.
בישראל, עדות שקר היא עבירה פלילית. סעיף 237 לחוק העונשין קובע שהעונש על עדות שקר הוא מאסר של עד 7 שנים.
זיהוי שקרים

אנשים נוטים להאמין שהם יכולים לזהות שקרים, אם זה באמצעות מכשירים ייעודיים או באמצעות קריאת שפת הגוף של העומדים מולם. למרות הפופולריות של הטענות האלה, לשתיהן אין תמיכה מחקרית ברורה.
פוליגרף הוא מכשיר אשר נועד לקלוט את תגובותיו הבלתי רצוניות של בן אדם כדי לבדוק אם הוא משקר. שם נפוץ נוסף למכשיר הוא "מכונת אמת". הפוליגרף משמש בעיקר בחקירה פלילית, אך משמש גם במבדקי תעסוקה ובאבטחה. למרות השימוש הנרחב בכלי זה, התמיכה המדעית ביחס ליעילותו מוטלת בספק.
דרך שנייה בה אנשים מאמינים שהם יכולים לזהות שקרים, היא בקריאת שפת הגוף. בציבור הרחב נפוץ המיתוס ששפת הגוף ומיקרו הבעות יכולות להעיד על שקר. גם לטענה זאת אין בסיס מדעי חזק. היא נשמרת לאורך זמן בין השאר בשל הערכה עצמית מוגזמת ובשל גופים מסחריים המרוויחים ממנה.
השקר ביהדות > בתורה

בפרשת משפטים בתורה נכתב ”מִדְּבַר שֶׁקֶר תִּרְחָק”, ולפי חלק מהפרשנויות אי אמירת אמת, אף אם אינה גורמת לנזק, היא עבירה על מצווה זו.
מספר ראשונים מנו את המצווה בתרי"ג מצוות אך מוני המצוות הבולטים לא מנו את המצווה.
בתנ"ך ישנן כמה דוגמאות לשקרים או להסתרת האמת על ידי נביאים או דמויות אחרות שמוצגות כחיוביות. אחד המקרים הבולטים הוא סיפור גנבת הברכות, בו יעקב אומר ליצחק העיוור "אנוכי עשו בכורך" כדי לגרום לו לברך אותו, על אף שיצחק רצה לברך את עשו, כיוון שחשב שהוא הבכור, ועשיו לא גילה לו שמכר את בכורתו ליעקב. על אף שבפשטות זהו שקר, במדרש תנחומא נאמר שלא ייתכן שיעקב שיקר כיוון שכתוב ”לֹא הִבִּיט אָוֶן בְּיַעֲקֹב” (במדבר, כ"ג, כ"א), ולכן יש לפרש ש"אנכי" זו אמירה בפני עצמה כתשובה לשאלת יצחק "מי אתה בני", וההמשך "עשו בכורך" הוא ציון עובדה, וכך יוצא שדברי יעקב לא היו שקר.
אבן עזרא תוקף את הפרשנות הזו וטוען שאין פסול בכך שנביא יאמר דבר שאיננו כהוגן במקום הצורך (פרט למקרים בהם נשלח מה' להעביר ציווי). כראיה לכך הוא מציין מספר נביאים ששיקרו או ניבאו דברים שלא קרו לבסוף, כגון:
בעת ירידת אברהם למצרים, אברהם הציג את שרה אשתו כאחותו, כי חשש שפרעה יהרוג אותו כדי לקחת את אשתו. אברהם חזר על שקר זה גם בעת ירידתו לגרר, וכמוהו עשה גם יצחק בנו בעת ירידתו לגרר.
בעת בריחתו משאול, דוד שיקר לאחימלך הכהן כדי לשכנע אותו לתת לו מלחם הפנים, מפני צורך השעה.
לאחר פטירת יעקב חששו בניו שיוסף אחיהם יתנכל אליהם, ואמרו לו: ”אָבִיךָ צִוָּה לִפְנֵי מוֹתוֹ לֵאמֹר. כֹּה תֹאמְרוּ לְיוֹסֵף אָנָּא שָׂא נָא פֶּשַׁע אַחֶיךָ וְחַטָּאתָם כִּי רָעָה גְמָלוּךָ וְעַתָּה שָׂא נָא לְפֶשַׁע עַבְדֵי אֱלֹהֵי אָבִיךָ” (בראשית, נ', ט"ז–י"ז), ומפרש רש"י שיעקב עצמו לא ציווה כך כי יוסף לא היה חשוד בעינו אולם האחים שינו מפני השלום.
השקר ביהדות > בהלכה

גם לפי הפוסקים האוסרים לשקר ישנם מקרים שבהם ההלכה מתירה לשקר למען מטרה טובה.
במחלוקת שבברייתא "כיצד מרקדין לפני הכלה?" נקבעה ההלכה לפי בית הלל כי "מצווה לשמח חתן וכלה ולרקד לפניה, ולומר שהיא נאה וחסודה אפילו אינה נאה". ועל פי הראשונים טעם הדבר הוא שכל אדם יש בו משהו יפה ומפני השלום ומפני שנאה במעשיה הטובים או שנאה בעיני בעלה. רבי משה לימא, בפירושו "חלקת מחוקק", מסייג זאת: "לא שאם יש לה מום יאמר שאין לה מום דזה שקר גמור רק יאמר סתם שהיא נאה וחוט של חסד משוך עליה".
התלמוד הבבלי מתיר לשנות מהאמת במסכתא (מסכת), בפוריא (מיטה) ובאושפיזא (מארח) – לומר מתוך ענווה שלא למד מסכת כלשהי אף על פי שלמד אותה, לשנות מהמאמת בעניינים מיניים-אינטיימים שאמורים להישאר בין איש לאשתו, או להסתיר את נדיבותו והכנסת האורחים של חברו כדי שלא ינצלו אותו אנשים שרוצים להרוויח ארוחות חינם.
במסכת יבמות נכתב כי "מותר ומצווה לשנות (מהאמת) מפני השלום". דוגמאות שונות נכתבו להלכה זו ביניהם לשבח כלה לבעלה, לעשות שלום בין אדם לחבירו, ועוד.
רבי ירוחם פישל פרלא למד מרס"ג שהאיסור נאמר רק בתוך בית דין,, הרב חיים קניבסקי כתב שיש עניין להרחיק מהשקר אבל אינו איסור.
החפץ חיים כתב שאסור לשקר מדאורייתא, הרב אברהם ארלנגר ואחרים תמהו על מקור דבריו.
השקר ביהדות > נביא שקר

ביהדות, נביא שקר הוא נביא שמתיימר לדבר בשם אלוהים או מתנבא בשם אלים אחרים. לפי המסורת, הסימן לכך שאדם הוא נביא שקר ועונשו מוות, הוא שניבא שדבר טוב יקרה והדבר לא התקיים.
השקר ביהדות > משיח שקר

משיח שקר הוא אדם שנחשב בעיני עצמו או תומכיו למשיח, בניגוד להשקפת הציבור הדתי אליו הוא משתייך.
השקר ביהדות > שבועת שקר

האיסור על שְׁבוּעַת שֶׁקֶר הוא איסור להישבע על דבר ולא לקיים אותו.
על שבועת שקר נענשים במלקות.
ראו גם

אמת
אמינות
שרלטן
פוסט-אמת
שקר אין לו רגליים
שקרנות פתולוגית
נוירוביולוגיה של שקר והונאה
לקריאה נוספת

איאן לסלי, שקרנים מלידה - מדוע איננו יכולים לחיות בלי לשקר, כנרת, זמורה-ביתן, דביר, 2014.
לקריאה נוספת > ביהדות

רבי ישראל מאיר הכהן, שפת תמים, ‏ירושלים תשכה, באתר היברובוקס
הלל ליטוואק, מדבר שקר תרחק, ניו יורק תשמ"ו, באתר אוצר החכמה
הרב נחום יברוב, ניב שפתים - אמת, ‏ירושלים תש"ע, באתר היברובוקס